title: A Tanács határozata (1998. december 3.) a tartózkodási engedélyek egységes formátumának kitöltésével kapcsolatos közös szabályokról

text:
Fontos jogi nyilatkozat

|

31998D0701

Hivatalos Lap L 333 , 09/12/1998 o. 0008 - 0016

		A Tanács határozata(1998. december 3.)a tartózkodási engedélyek egységes formátumának kitöltésével kapcsolatos közös szabályokról(98/701/IB)AZ EURÓPAI UNIÓ TANÁCSA,tekintettel a tartózkodási engedélyek egységes formátumáról szóló, 1996. december 16-i 97/11/IB együttes fellépésre [1] és különösen annak 2. cikke (1) bekezdésére,mivel az egységesség biztosítása érdekében szükség van az említett formátum kitöltésével kapcsolatos közös szabályok megállapítására;mivel ez a határozat nem érinti a tagállamoknak az államok és területi egységek, valamint az ezen államok és egységek által kiadott útlevelek és útiokmányok elismerésével kapcsolatos hatáskörét; mivel az e határozat függelékében szereplő kódok használata tisztán adminisztratív jellegű, és nem határozza meg a harmadik országokban letelepedett személyek állampolgárságát,A KÖVETKEZŐKÉPPEN HATÁROZOTT:1. cikkA tartózkodási engedély egységes formátumát az e határozat mellékletében szereplő szabályoknak megfelelően kell kitölteni.2. cikkA Tanács az e határozat mellékletében és függelékében szereplő szabályokat és kódokat azok kiigazítása céljából legalább évente egyszer felülvizsgálja.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1998. december 3-án.a Tanács részérőlaz elnökK. Schlögl[1] HL L 7., 1997.1.10., 1. o.--------------------------------------------------MELLÉKLETI. A BÉLYEG FORMÁJÚ TARTÓZKODÁSI ENGEDÉLY EGYSÉGES FORMÁTUMA KÖZÖS BEJEGYZÉSI ROVATÁNAK KITÖLTÉSÉRE SZOLGÁLÓ SZABÁLYOKA bélyeg elfogadott formátuma az ID2 formátum (az ID2 típusú lap méretének (ISO7810) megfelelő).Nyolc rovatot kell szükség szerint kitölteni a műszaki előírásoknak megfelelően a következőképpen:1. Az engedély számaEbben a rovatban az okmány számát kell feltüntetni (amelyet különleges biztonsági jellemzőkkel védenek és betűkód előz meg), a műszaki előírások 3.7 bekezdése első részének megfelelően (a kezdőbetű(k) a 3.2 bekezdésben részletezett módon).2. NévItt a vezetékneve(ke)t és az utóneve(ke)t kell ebben a sorrendben feltüntetni. A vezetéknévnek (neveknek) és a utónévnek (neveknek) a bélyegen, és azon az okmányon, amelyre ragasztják, teljesen azonosaknak kell lenniük.3. "Érvényes …-ig" rovatEbben a rovatban a lejárat dátumát vagy a határozatlan időtartamú érvényességet jelölő szót vagy kódot kell feltüntetni.A tagállamok a Tanács Főtitkárságához továbbítják az előző albekezdésben említett különböző szavakat vagy kódokat annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.A lejárat dátumának feltüntetése esetén az időpontot három darab, két számjegyből álló számcsoporttal kell feltüntetni, ahol a következő sorrendben, kötőjellel elválasztva két számjegy a napot, kettő a hónapot és kettő az évet jelöli, és az első számjegy 10-nél kisebb szám esetén nulla (pl. 15–01–96: 1996. január 15.).4. A kiadás helye/idejeEbben a rovatban a tartózkodási engedély kiadásának helyét és idejét kell feltüntetni.A kiadás időpontját három darab, két számjegyből álló számcsoporttal, a 3. pont harmadik albekezdésében megállapított sorrendben kell feltüntetni.5. Az engedély típusaEbben a rovatban a tagállam által harmadik ország állampolgára részére kiadott tartózkodási engedély meghatározott típusát kell feltüntetni.Ezt a rovatot a tagállamok jogszabályai közötti eltérések miatt nem célszerű összehangolni. A tagállamok azonban a Tanács Főtitkárságához továbbítják az e rovatban feltüntethető különböző bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.6. MegjegyzésekA tagállamok ebben a rovatban feltüntethetik a harmadik országok állampolgáraira vonatkozó nemzeti rendelkezések által előírt, nemzeti használatra szolgáló információkat és megjegyzéseket, beleértve a munkavállalási engedélyre vonatkozó adatokat és az útlevélszámot is.A tagállamok a Tanács Főtitkárságához továbbítják az ebben a rovatban feltüntethető különböző állandó bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.7. Dátum/aláírás/engedélyezésA kiadó hatóság – amennyiben szükséges – itt helyezheti el aláírását és bélyegzőjét, illetve előírhatja, hogy a jogosult itt helyezze el aláírását.Ennek a rovatnak a használata esetén a dátumot három darab két számjegyből álló számcsoporttal, a 3. pont harmadik albekezdésében megállapított sorrendben kell feltüntetni.Amennyiben a tagállam jogszabályai vagy gyakorlata a kibocsátó hivatal bélyegzőjének elhelyezését írják elő, a bélyegzőt a jobbról a bélyeg jobb oldala, balról a "Megjegyzések" rovat, felülről a tagállam emblémája, alulról a gépileg olvasható terület által határolt téglalapban kell elhelyezni.Kívánatos, hogy a bélyegző 1 cm magasságú és 2,5 cm szélességű, a tartózkodási engedélyt kiadó hatóság nevét, az aláírást, illetve a dátumot feltüntető téglalapból álljon. Az aláírást, illetve a dátumot valamennyi oldalon három párhuzamos vízszintes vonallal kell keretezni, amelyek közül a középső fele olyan hosszú, mint a másik kettő.8. A gépileg olvasható területA gépi olvasásra fenntartott területet (beleértve az állampolgárságot vagy más jogállást jelölő kódokat) a műszaki előírásokban meghatározott módon, a Nemzetközi Polgári Repülési Szervezet (ICAO) szabványainak megfelelően kell feltüntetni. A második sorban az engedély számát vagy az útlevél számát kell feltüntetni. Az engedély jogosultjának állampolgárságával vagy más jogállásával kapcsolatos három kódot a függelékben szereplő jegyzéknek megfelelően kell feltüntetni.A tagállamok értesítik a Tanács Főtitkárságát arról, hogy az engedély vagy az útlevél számát szándékoznak-e feltüntetni. A Főtitkárság ezt az információt valamennyi tagállamhoz eljuttatja.II. A KÜLÖNÁLLÓ OKMÁNY FORMÁJÚ TARTÓZKODÁSI ENGEDÉLY EGYSÉGES FORMÁTUMA KÖZÖS BEJEGYZÉSI ROVATÁNAK KITÖLTÉSÉRE SZOLGÁLÓ SZABÁLYOKA különálló okmány elfogadott formátuma az ISO 7810.1995 szabványnak megfelelően az ID1 vagy ID2 formátum. Mindkét formátumban 12, szükség szerint kitöltendő rovat található, amelyeket a műszaki előírásoknak megfelelően kell kitölteni.A. ELÜLSŐ OLDAL1. Az engedély számaEbben a rovatban az okmány számát kell feltüntetni, amelyet betűkód előz meg a műszaki előírások 3.2 bekezdése második részének megfelelően (a kezdőbetű(k) a 3.2 bekezdés első részében részletezett módon).2. NévItt a vezetékneve(ke)t és a utóneve(ke)t kell ebben a sorrendben feltüntetni.3. "Érvényes …-ig" rovatEbben a rovatban a lejáratnak megfelelő dátumot vagy a határozatlan időtartamú érvényességet jelölő szót vagy kódot kell feltüntetni.A tagállamok a Tanács Főtitkárságához továbbítják az előző albekezdésben említett különböző szavakat vagy kódokat annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.A lejárat dátumának feltüntetése esetén az időpontot három darab, két számjegyből álló számcsoporttal kell feltüntetni, ahol ebben a sorrendben, kötőjellel elválasztva két számjegy a napot, kettő a hónapot és kettő az évet jelöli, és az első számjegy 10-nél kisebb szám esetén nulla (pl. 15–01–96: 1996. január 15.).4. A kiadás helye/idejeEbben a rovatban a tartózkodási engedély kiadásának helyét és idejét kell feltüntetni.A kiadás időpontját három darab, két számjegyből álló számcsoporttal, a 3. pont harmadik albekezdésében megállapított sorrendben kell feltüntetni.5. Az engedély típusaEbben a rovatban a tagállam által harmadik ország állampolgára részére kiadott tartózkodási engedély meghatározott típusát kell feltüntetni.Ezt a rovatot a tagállamok jogszabályai közötti eltérések miatt nem lenne célszerű összehangolni. A tagállamok azonban a Tanács Főtitkárságához továbbítják az ebben a rovatban feltüntethető különböző bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Az ilyen jegyzék a hamisítások felderítése során kiegészítő eszközként is használható.6. MegjegyzésekA tagállamok ebben a rovatban feltüntethetik a harmadik országok állampolgáraira vonatkozó nemzeti rendelkezések által előírt, nemzeti használatra szolgáló információt és megjegyzéseket, beleértve a munkavállalási engedélyre vonatkozó információkat is.A tagállamok a Tanács Főtitkárságához továbbítják az ebben a rovatban feltüntethető különböző állandó bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.7. Dátum/aláírás/engedélyezésA kiadó hatóság – amennyiben szükséges – itt helyezheti el aláírását és bélyegzőjét, illetve előírhatja, hogy a jogosult itt helyezze el aláírását.Ennek a rovatnak a használata esetén a dátumot három darab, két számjegyből álló számcsoporttal, a 3. pont harmadik albekezdésében megállapított sorrendben kell feltüntetni.Amennyiben a tagállam jogszabályai vagy gyakorlata a kibocsátó hivatal bélyegzőjének elhelyezését írják elő, a bélyegzőt a jobbról a különálló okmány jobb oldala, balról a "Megjegyzések" rovat, felülről a tagállam emblémája, alulról pedig az ID1 formátumban a lap alja, az ID2 formátumban a gépileg olvasható terület által határolt téglalapban kell elhelyezni.Kívánatos, hogy a bélyegző 1 cm magasságú és 2,5 cm szélességű [1], a tartózkodási engedélyt kiadó hatóság nevét, az aláírást, illetve a dátumot feltüntető téglalapból álljon. Az aláírást, illetve a dátumot valamennyi oldalon három párhuzamos vízszintes vonallal kell keretezni, amelyek közül a középső fele olyan hosszú, mint a másik kettő.B. HÁTOLDALKülönálló okmány esetén a hátoldalon a következő további bejegyzéseket kell feltüntetni.8. A születés ideje és helyeItt a tartózkodási engedély jogosultja születésének helyére és idejére vonatkozó bejegyzést kell feltüntetni.A születés helye annak az országnak, és amennyiben ismert, városnak a neve, ahol az engedély jogosultja született. A születési országot fel kell tüntetni, mivel a jogosult állampolgársága eltérhet születési országától.A születési időt három darab, két számjegyből álló számcsoporttal, a 3. pont harmadik albekezdésében megállapított sorrendben kell feltüntetni.9. ÁllampolgárságItt a tartózkodási engedély jogosultjának állampolgárságát vagy más jogállását kell feltüntetni.Az állampolgárság rovatban azt az országot kell feltüntetni, amelynek a külföldi személy az állampolgára, illetve az érintett más vonatkozó jogállását, pl. Kolumbia.10. NemItt a tartózkodási engedély jogosultjának nemét kell feltüntetni a gépileg olvasható területre vonatkozó ICAO szabványoknak megfelelően.A tagállamok a Tanács Főtitkárságához továbbítják az ebben a rovatban feltüntethető különböző bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.11. MegjegyzésekA tagállamok ebben a rovatban feltüntethetik a harmadik országok állampolgáraira vonatkozó nemzeti rendelkezések által előírt, nemzeti használatra szolgáló információkat és megjegyzéseket, például a jogosult címét.A tagállamok a Tanács Főtitkárságához továbbítják az ebben a rovatban feltüntethető különböző bejegyzéseket annak érdekében, hogy a Főtitkárság elkészíthesse a valamennyi tagállam részére kiosztandó jegyzéket. Ez a jegyzék a hamisítások felderítése során kiegészítő eszközként is használható.12. A gépileg olvasható terület(ID1 formátumban az okmány hátoldalán, ID2 formátumban pedig az okmány elülső oldalán)A gépi olvasásra fenntartott területet (beleértve az állampolgárságot vagy más jogállást jelölő kódokat) a műszaki előírásokban meghatározott módon, a Nemzetközi Polgári Repülési Szervezet (ICAO) szabványainak megfelelően kell kitölteni. Az engedély jogosultjának állampolgárságával vagy más jogállásával kapcsolatos három kódot a függelékben szereplő jegyzéknek megfelelően kell beírni.[1] Az ID1 formátum esetén ezeket a méreteket felezni kell.--------------------------------------------------FüggelékA tartózkodási engedély jogosultja állampolgárságának vagy jogállásának a gépileg olvasható területen történő feltüntetésére szolgáló kódok jegyzéke| Ország | Kód |EURÓPA | Albánia | ALB |Andorra | AND |Apostoli Szentszék (Vatikáni Városállam) | VAT |Azerbajdzsán | AZE |Bosznia és Hercegovina | BIH |Bulgária | BGR |Ciprus | CYP |Cseh Köztársaság | CZE |Észtország | EST |Fehéroroszország | BLR |Grúzia | GEO |Horvátország | HRV |Jugoszláv Szövetségi Köztársaság | YUG |Lengyelország | POL |Lettország | LVA |Litvánia | LTU |Macedónia Volt Jugoszláv Köztársaság | FRM |Magyarország | HUN |Málta | MLT |Moldovai Köztársaság | MDA |Monaco | MCO |Orosz Föderáció | RUS |Örményország | ARM |Románia | ROM |San Marino | SMR |Svájc | CHE |Szlovákia | SVK |Szlovénia | SVN |Törökország | TUR |Ukrajna | UKR |AFRIKA | Algéria | DZA |Angola | AGO |Benin | BEN |Bissau-Guinea | GNB |Botswana | BWA |Burkina Faso | BFA |Burundi | BDI |Comore-szigetek | COM |Csád | TCD |Dél-Afrika | ZAF |Dzsibuti | DJI |Egyenlítői Guinea | GNQ |Egyiptom | EGY |Elefántcsontpart | CIV |Eritrea | ERI |Etiópia | ETH |Gabon | GAB |Gambia | GMB |Ghána | GHA |Guinea | GIN |Kamerun | CMR |Kenya | KEN |Kongó | COG |Kongói Demokratikus Köztársaság | COD |Közép-Afrikai Köztársaság | CAF |Lesotho | LSO |Libéria | LBR |Líbiai Arab Köztársaság | LBY |Madagaszkár | MDG |Malawi | MWI |Mali | MLI |Marokkó | MAR |Mauritánia | MRT |Mauritius | MUS |Mozambik | MOZ |Namíbia | NAM |Niger | NER |Nigéria | NGA |Ruanda | RWA |Sao Tomé és Príncipe | STP |Seychelle-szigetek | SYC |Sierra Leone | SLE |Szenegál | SEN |Szomália | SOM |Szudán | SDN |Szváziföld | SWZ |Tanzániai Egyesült Köztársaság | TZA |Togo | TGO |Tunézia | TUN |Uganda | UGA |Zambia | ZMB |Zimbabwe | ZWE |Zöldfoki Köztársaság | CPV |AMERIKA | Amerikai Egyesült Államok | USA |Antigua és Barbuda | ATG |Argentína | ARG |Bahama-szigetek | BHS |Barbados | BRB |Belize | BLZ |Bolívia | BOL |Brazília | BRA |Chile | CHL |Costa Rica | CRI |Dominika | DMA |Dominikai Köztársaság | DOM |Ecuador | ECU |Grenada | GRD |Guatemala | GTM |Guyana | GUY |Haiti | HTI |Honduras | HND |Jamaika | JAM |Kanada | CAN |Kolumbia | COL |Kuba | CUB |Mexikó | MEX |Nicaragua | NIC |Panama | PAN |Paraguay | PRY |Peru | PER |Saint Kitts és Nevis | KNA |Saint Lucia | LCA |Saint Vincent és a Grenadin-szigetek | VCT |Salvador | SLV |Suriname | SUR |Trinidad és Tobago | TTO |Uruguay | URY |Venezuela | VEN |ÁZSIA | Afganisztán | AFG |Bahrein | BHR |Banglades | VGD |Bhután | BTN |Brunei | BRN |Egyesült Arab Emirátusok | ARE |Fülöp-szigetek | PHL |India | IND |Indonézia | IDN |Irak | IRQ |Irán(i Iszlám Köztársaság) | IRN |Izrael | ISR |Japán | JPN |Jemen | YEM |Jordánia | JOR |Kambodzsa | KHM |Katar | QAT |Kazahsztán | KAZ |Kelet-Timor | TMP |Kína | CHN |Kirgizisztán | KGZ |Koreai Köztársaság | KOR |Koreai Népi Demokratikus Köztársaság | PRK |Kuvait | KWT |Laoszi Népi Demokratikus Köztársaság | LAO |Libanon | LBN |Malajzia | MYS |Maldív-szigetek | MDV |Mianmar | MMR |Mongólia | MNG |Nepál | NPL |Omán | OMN |Pakisztán | PAK |Palesztina | * |Sri Lanka | LKA |Szaúd-Arábia | SAU |Szingapúr | SGP |Szíriai Arab Köztársaság | SYR |Tadzsikisztán | TJK |Thaiföld | THA |Türkmenisztán | TKM |Üzbegisztán | UZB |Vietnam | VNM |ÓCEÁNIA | Ausztrália | AUS |Fidzsi-szigetek | FJI |Kiribati | KIR |Marshall-szigetek | MHL |Mikronézia(i Szövetséges Államok) | FSM |Nauru | NRU |Palau | PLW |Pápua Új-Guinea | PNG |Salamon-szigetek | SLB |Szamoa | WSM |Tonga | TON |Tuvalu | TUV |Új-Zéland | NZL |Vanuatu | VUT |Hontalan | XXA |Menekült (az 1951. július 28-i egyezmény értelmében) | XXB |Más menekült | XXC |Vöröskereszt Nemzetközi Bizottsága | CRC |UNHCR | UNR |--------------------------------------------------


title: 2013/11/EU: A Tanács határozata ( 2012. december 18. ) az EGT-megállapodás IV. mellékletének (Energia) és XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról

text:
               11.1.2013

               HU

               Az Európai Unió Hivatalos Lapja

               L 7/1

         A TANÁCS HATÁROZATA
   (2012. december 18.)
   az EGT-megállapodás IV. mellékletének (Energia) és XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról
   (2013/11/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben annak 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke értelmében az EGT Vegyes Bizottság határozhat – többek között – az EGT-megállapodás IV. és XXI. mellékletének módosításáról.

               (3)

               Az EGT-megállapodás IV. és XXI. melléklete az energiára, illetve a statisztikára vonatkozó rendelkezéseket és szabályokat tartalmaz.

               (4)

               Az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 2008. október 22-i 2008/92/EK európai parlamenti és tanácsi irányelvet (3) bele kell foglalni az EGT-megállapodásba.

               (5)

               A 2008/92/EK irányelv hatályon kívül helyezi az EGT-megállapodásba foglalt, az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 1990. június 29-i 90/377/EGK tanácsi irányelvet (4). Ezért a 90/377/EGK irányelvet el kell hagyni az EGT-megállapodásból.

               (6)

               Liechtensteint mentesíteni kell a 2008/92/EK irányelvben meghatározott kötelezettségek alól, kivéve a villamos energia esetében az IC ipari végfelhasználói csoportra, a gáz esetében pedig az I3 ipari végfelhasználói csoportra vonatkozó ipari árak adatainak szolgáltatására irányuló kötelezettséget.

               (7)

               Ezért az EGT-megállapodás IV. és XXI. mellékletét ennek megfelelően módosítani kell.

               (8)

               Az Unió az EGT Vegyes Bizottságban képviselendő álláspontjának a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT-megállapodás IV. mellékletének (Energia) és XXI. mellékletének (Statisztika) javasolt módosítására vonatkozóan az EGT Vegyes Bizottságban az Európai Unió nevében képviselendő álláspont az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat elfogadása napján lép hatályba.

      Kelt Brüsszelben, 2012. december 18-án.

            a Tanács részéről

            az elnök

         S. ALETRARIS

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 298., 2008.11.7., 9. o.

      (4)  HL L 185., 1990.7.17., 16. o.

      TERVEZET
      AZ EGT VEGYES BIZOTTSÁG …/… HATÁROZATA
      (…)
      az Európai Gazdasági Térségről szóló megállapodás IV. mellékletének (Energia) és XXI. mellékletének (Statisztika) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 2008. október 22-i 2008/92/EK európai parlamenti és tanácsi irányelvet (átdolgozott szöveg) (1) bele kell foglalni az EGT-megállapodásba.

                  (2)

                  A 2008/92/EK irányelv hatályon kívül helyezi az EGT-megállapodásba foglalt, az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról szóló, 1990. június 29-i 90/377/EGK tanácsi irányelvet (2). Ezért a 90/377/EGK irányelvet el kell hagyni az EGT-megállapodásból.

                  (3)

                  Ezért az EGT-megállapodás IV. és XXI. mellékletét ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás IV. mellékletének 7. pontja (90/377/EGK tanácsi irányelv) helyébe a következő szöveg lép:

         „32008 L 0092: Az Európai Parlament és a Tanács 2008. október 22-i 2008/92/EK irányelve az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról (átdolgozott szöveg) (HL L 298., 2008.11.7., 9. o.) (3).

      2. cikk
      Az EGT-megállapodás XXI. mellékletének 26. pontja (90/377/EGK tanácsi irányelv) helyébe a következő szöveg lép:

         „32008 L 0092: Az Európai Parlament és a Tanács 2008. október 22-i 2008/92/EK irányelve az ipari végfelhasználók által fizetendő gáz- és villamosenergia-árak átláthatóságának javítását célzó közösségi eljárásról (átdolgozott szöveg) (HL L 298., 2008.11.7., 9. o.).
         Az irányelv rendelkezései e megállapodás alkalmazásában a következő kiigazítással értendők:
         Liechtenstein mentesül az ezen irányelvben meghatározott kötelezettségek alól, kivéve a villamos energia esetében az IC ipari végfelhasználói csoportra, a gáz esetében pedig az I3 ipari végfelhasználói csoportra vonatkozó ipari árak adatainak szolgáltatására irányuló kötelezettséget. Ezen adatok (3 árszint: adók nélküli, héa nélküli, valamint héát és egyéb adókat tartalmazó ár) szolgáltatása félévente, a referenciaidőszak utáni 2 hónapon belül történik, az Eurostat által rendelkezésre bocsátott megfelelő kérdőívek használatával.”

      3. cikk
      A 2008/92/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
      4. cikk
      Ez a határozat …-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (4).
      5. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, […]-án/-én.

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 298., 2008.11.7., 9. o.

         (2)  HL L 185., 1990.7.17., 16. o.

         (3)  Itt csupán tájékoztató jelleggel szerepel; az alkalmazását illetően lásd a statisztikáról szóló XXI. mellékletet.”

         (4)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: Az Európai Parlament és A Tanács 1145/2002/EK határozata (2002. június 10.) a foglalkoztatás területére vonatkozó közösségi ösztönző intézkedésekrőlEGT vonatkozású szöveg.

text:
Avis juridique important

|

32002D1145

Official Journal L 170 , 29/06/2002 P. 0001 - 0006

AZ EURÓPAI PARLAMENT ÉS A TANÁCS 1145/2002/EK HATÁROZATA(2002. június 10.)a foglalkoztatás területére vonatkozó közösségi ösztönző intézkedésekről(EGT vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 129. cikkére,tekintettel a Bizottság javaslatára1,tekintettel a Gazdasági és Szociális Bizottság véleményére2,tekintettel a Régiók Bizottságának véleményére3,a Szerződés 251. cikkében megállapított eljárásnak4 megfelelően, az egyeztetőbizottság által 2002. április 3-án jóváhagyott közös szövegtervezet figyelembevételével,mivel:(1) A Szerződés 3. cikkének értelmében a Közösség tevékenysége magában foglalja a tagállamok foglalkoztatáspolitikája közötti koordináció előmozdítását abból a célból, hogy egy összehangolt foglalkoztatási stratégia kialakítása által növeljék eredményességüket.(2) Az Európai Tanács foglalkoztatásról szóló, 1997. november 20-21-i luxembourgi rendkívüli ülése általános foglalkoztatási stratégiát vezetett be Európai Foglalkoztatási Stratégia néven, amely felöleli a tagállamok közös megállapodáson alapuló iránymutatások (luxembourgi folyamat) alapján kialakított foglalkoztatáspolitikájának koordinációját, az összehangolt makrogazdasági politika és hatékony belső piac megteremtését és fejlesztését azzal a céllal, hogy megalapozzák a fenntartható fejlődést, és új dinamizmussal, valamint a bizalom légkörének megteremtésével előmozdítsák a foglalkoztatás fejlesztését. Ez a stratégia magában foglalja a foglalkoztatást elősegítő közösségi politikák - mind a keretpolitikák, mind a támogató intézkedések - szisztematikusabb hasznosítását.(3) Az Európai Tanács 2000. március 23-24-i lisszaboni ülésén azt az új stratégiai célt tűzte ki az Unió számára, hogy versenyképes és dinamikus, tudásalapú gazdaságot alakítson ki, amely képes a fenntartható gazdasági növekedésre több és jobb munkalehetőség, valamint nagyobb szociális kohézió mellett, és így ismét meg tudja teremteni a teljes foglalkoztatottság feltételeit. Ezért új célokat és szinteket tűzött ki, és ezeket egy minden szintet felölelő új, nyílt összehangolási módszer keretében vezette be, amelyhez az Európai Tanács erősebb irányító és összehangoló szerepe kapcsolódik, hogy koherensebb stratégiai vezetést és a fejlődés hatékonyabb ellenőrzését biztosítsa. Ezenfelül megkövetelte, hogy a luxembourgi folyamat félidős értékelése adjon új lendületet a foglalkoztatási iránymutatás számára olyan konkrétabb célok kitűzésével, amelyek szorosabb kapcsolatot teremtenek az egyéb vonatkozó politikai területekkel.(4) Az Európai Foglalkoztatási Stratégia különleges erőssége, hogy a tagállamok együttműködnek a foglalkoztatáspolitikában, miközben fenntartják a jogot arra, hogy saját egyedi körülményeiknek megfelelően hozzák meg a szükségessé váló döntéseket. Másik erőssége, hogy a tagállamok tanulnak egymás tapasztalataiból, beleértve a szociális partnerek, valamint a helyi és regionális hatóságok bevonásának módját is.(5) Az Európai Tanács több alkalommal döntött úgy, hogy összehasonlítható és megbízható statisztikákat és mutatószámokat kell meghatározni és összegyűjteni a foglalkoztatásra és a munkaerőpiacra vonatkozóan.(6) A Foglalkoztatási Bizottság létrehozásáról szóló, 2000. január 24-i 2000/98/EK tanácsi határozat5 célja, hogy elősegítse a tagállamok közötti koordinációt a foglalkoztatási és munkaerő-piaci politikák terén.(7) A foglalkoztatás és a munkaerőpiac területére vonatkozó elemzés, kutatás és együttműködés terén végzett közösségi tevékenységekről szóló, 1998. február 23-i 98/171/EK tanácsi határozat6, amely ilyen tevékenységekről rendelkezett, 2000. december 31-én hatályát vesztette.(8) E határozatnak rendelkeznie kell a 98/171/EK határozat alapján megkezdett tevékenységek folytatásáról és fejlesztéséről. E határozat megvalósítása során a Bizottságnak teljes mértékben figyelembe kell vennie a 98/171/EK határozat szerint végrehajtott programok eredményeit.(9) A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal7 összhangban kell elfogadni az e határozat végrehajtásához szükséges intézkedéseket.(10) E határozat a tevékenységek teljes időtartamára megállapít egy pénzügyi keretet, amely az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás8 33. pontja szerint elsődleges hivatkozási alapot képez a költségvetési hatóság számára az éves költségvetési eljárás során,A KÖVETKEZŐKÉPPEN HATÁROZOTT:1. cikkA közösségi tevékenységek megállapításaA foglalkoztatás és a munkaerőpiac területére irányuló elemzésre, kutatásra és a tagállamok közötti együttműködésre vonatkozó közösségi tevékenységeket a 2002. január 1. és 2006. december 31. közötti időszakban hajtják végre.2. cikkAlapelvek(1) Az e határozatban említett tevékenységek közvetlenül kapcsolódnak a Szerződés VIII. címének végrehajtásához.(2) E tevékenységek hozzájárulnak az Európai Tanács által Lisszabonban kitűzött új stratégiai cél megvalósításához, amely lehetővé teszi a Közösség számára, hogy ismét megteremtse a teljes foglalkoztatottság feltételeit.3. cikkCélkitűzések(1)E tevékenységek célkitűzése, hogy:a) támogassák a foglalkoztatáspolitika összehangolt megközelítését a Közösségben az Európai Tanács által Lisszabonban meghatározott, a foglalkoztatási arány növelésének általános célján belül;b) hozzájáruljanak a foglalkoztatás összehangolt stratégiájának fejlesztéséhez a tagállamok által végrehajtott intézkedések elemzésén, figyelemmel kísérésén és támogatásán keresztül, az utóbbiak e területre vonatkozó felelősségének szem előtt tartásával;c) a jövőre figyelemmel fejlesszék, kövessék nyomon és értékeljék az Európai Foglalkoztatási Stratégiát;d) elősegítsék a tagállamok közötti együttműködést a munkaerő-piaci politika elemzésében, kutatásában és figyelemmel kísérésében;e) azonosítsák a legjobb eljárásokat, és elősegítsék az információ és a tapasztalat cseréjét és átadását;f) kialakítsák az Európai Foglalkoztatási Stratégia megközelítését és tartalmát, beleértve az együttműködés módját a szociális partnerekkel, valamint a helyi és regionális hatóságokkal; ésg) aktív információs politikát valósítsanak meg, amely reagál a nyilvánosság átláthatóságra vonatkozó igényére, és felismeri annak fontosságát, hogy az európai polgárokat biztosíthassák arról, hogy teljes tájékoztatást kaphatnak az Európai Foglalkoztatási Stratégia minden aspektusáról. Ezt különösen olyan információs intézkedésekkel érik el, amelyek fokozzák az Európai Foglalkoztatási Stratégia tudatosítását, és azzal, hogy a foglalkoztatásra vonatkozó nemzeti cselekvési terveket és azok értékeléseit magában foglaló foglalkoztatási csomagot megjelentetik a közös foglalkoztatási jelentésnek megfelelően, különösen az Interneten keresztül.(2) Az e tevékenységek összefüggésében végzett elemzés a lehető legnagyobb mértékben nemspecifikus.4. cikkKözösségi intézkedések(1)A 2. cikkben megállapított elveket szem előtt tartva és a 3. cikkben említett célkitűzések megvalósítása céljából a közösségi intézkedések a következő tevékenységekre terjednek ki:a) a foglalkoztatási trend és a politikai keretfeltételek elemzése és értékelése; a Bizottság és a tagállamok számára fontos politikai területek előretekintő elemzése a stratégiai alternatívák és a közösségi intézkedések hatásának értékeléséhez; a foglalkoztatásra vonatkozó összehangolt stratégia fejlesztése során felmerülő új politikai kérdések előzetes elemzése;b) a tagállamok erőfeszítéseinek támogatása foglalkoztatási nemzeti cselekvési terveik következetes és összehangolt értékelésére, beleértve a szociális partnereknek, valamint a helyi és regionális hatóságoknak a végrehajtásba történő bekapcsolásának és lehetséges bekapcsolásának módját is. A luxembourgi folyamattal összhangban megállapított éves foglalkoztatáspolitikai iránymutatások alkalmazásának első szakasza után speciális értékelési gyakorlatra kerül sor;c) az Európai Foglalkoztatási Stratégia általános hatásának mennyiségi és minőségi értékelése, beleértve az alkalmazott módszerek hatékonyságának elemzését, valamint az Európai Foglalkoztatási Stratégia és az általános gazdaságpolitika, valamint az egyéb politikai területek közötti összefüggés vizsgálatát;d) a tagállamok tapasztalatainak összegyűjtése és cseréje, beleértve a kölcsönös értékelés folyamatát, mind a pillérek, mind pedig az egyes iránymutatások vonatkozásában a tagállamoknak szóló éves foglalkoztatáspolitikai iránymutatások szerint. Az együttműködés fokozása segíti a tagállamokat abban, hogy a megszerzett tapasztalatok figyelembevételével fejlesszék foglalkoztatáspolitikájukat;e) az Európai Foglalkoztatási Stratégia nyomon követése a tagállamokban, különösen az Európai Foglalkoztatási Megfigyelőközponton keresztül;f) a közös mennyiségi és minőségi mutatók kialakításához szükséges szakmai és tudományos munka, statisztikák javítása és készítése, a teljesítmény értékelése és a legjobb eljárásokra vonatkozó információcsere;g) az Európai Unió Tanácsa elnökének részéről induló kezdeményezések támogatása, hogy különösképpen előtérbe kerüljenek az Európai Foglalkoztatási Stratégia elsőbbséget élvező elemei, és a nemzetközileg kiemelten fontos vagy a Közösség és a tagállamok számára általános fontosságú speciális események.(2) Az (1) bekezdésben említett tevékenységek közül különös figyelmet kapnak a halmozottan hátrányos helyzetű személyek, akiknek arra vonatkozó kilátásai, hogy aktívan megjelenjenek a munkaerőpiacon, korlátozottak. Emellett erőfeszítéseket tesznek arra, hogy tiszteletben tartsák a nemek közötti egyenlőség elvét, különös tekintettel a férfiak és nők közötti esélyegyenlőségre a foglalkoztatásban és a munkaerőpiacon, valamint a hivatás és a családi élet összeegyeztetésére.(3) Az (1) bekezdésben említett intézkedések végrehajtása során a Bizottság figyelembe veszi az olyan nemzetközi szervezetektől beszerezhető statisztikai adatokat, tanulmányokat és projektjelentéseket, mint a Gazdasági Együttműködési és Fejlesztési Szervezet (OECD) és a Nemzetközi Munkaügyi Szervezet (ILO).(4) Az (1) bekezdésben említett tevékenységek azon a célkitűzésen alapulnak, amely biztosítja, hogy az Európai Unió minden földrajzi szintjén magas szinten tudatosult az Európai Foglalkoztatási Stratégia úgy, hogy a nyilvánosság és az érdekcsoportok - például a szociális partnerek, a helyi és regionális hatóságok és egyéb kulcsfontosságú helyi szereplők, beleértve a szociális szférát is - tudatában vannak annak a lehetőségnek, hogy javíthatják saját környezetük gazdasági és szociális kilátásait, és ösztönzik őket, illetve lehetővé teszik számukra, hogy hozzájáruljanak ehhez.Az együttműködés, a legjobb eljárások és az innovatív megközelítések elősegítését, a tudás javítását, az információcsere fejlesztését és a nemzeti cselekvési tervek megvalósítása során nyert tapasztalatok értékelését célzó tevékenységek a következők:a) tanulmányok minden innovatív megközelítésről és a foglalkoztatási stratégia megvalósítására vonatkozó helyi és regionális szintű intézkedésekről;b) tapasztalatcsere a legjobb eljárások előmozdítására, beleértve a helyi és a regionális szintet is;c) tanulmányok azokról az intézkedésekről, amelyek a helyi és regionális partnereket az Európai Foglalkoztatási Stratégia megvalósítására ösztönzik;d) a fent említett, az Európai Foglalkoztatási Stratégia megvalósítására vonatkozó tanulmányok eredményeinek terjesztése helyi és regionális szinten is.5. cikkEredményekA 4. cikkben említett tevékenységek eredményét az érintett tevékenység típusától függően felhasználják vagy közzéteszik, beleértve:1. a "Foglalkoztatás Európában" jelentést és egyéb kiadványokat, munkadokumentumokat, a Tanácsnak, a Bizottságnak és a Foglalkoztatási Bizottságnak benyújtásra kerülő jelentéseket; beleértve a 4. cikk (1) bekezdésének b) pontjában említett luxembourgi folyamat értékeléséhez benyújtott jelentéseket;2. a foglalkoztatásra vonatkozó nemzeti cselekvési terveket előkészítő nemzeti szemináriumokat, a foglalkoztatáspolitikával foglalkozó szemináriumokat vagy az elsőbbséget élvező témákról szóló, illetve az általános érdeklődésre számot tartó témákkal foglalkozó fontos nemzetközi rendezvények szervezését;3. az Internet lehetőségeinek felhasználását az eredmények terjesztésére (internetes közzététel, internetes vitafórum és szemináriumok) és annak eszközként történő felhasználását az együttműködés és az információcsere elősegítésére.6. cikkÖsszeegyeztethetőség és kölcsönösen kiegészítő jellegA Bizottság megtesz minden szükséges lépést, hogy biztosítsa az összeegyeztethetőséget és az átfedések elkerülését az e határozat értelmében megvalósított intézkedések és az egyéb kapcsolódó és vonatkozó közösségi programok és kezdeményezések között. Ebben a tekintetben nagy fontosságot tulajdonít annak, hogy a kapcsolódó programok és kezdeményezések keretében támogatott minden intézkedés pozitív és negatív eredményét értékeljék, és biztosítsák, hogy az egyik területen megszerzett tapasztalatok fokozatosan eljussanak a más területeken végzett tevékenységekhez. Ebből a célból a Bizottság biztosítja a belső kapcsolatot a közösségi programok és kezdeményezések, valamint a decentralizált ügynökségek között.7. cikkHarmadik országok részvétele(1) Azokat a tevékenységeket, amelyekben részt vehetnek az Európai Gazdasági Térség országai, a közép- és kelet-európai társult országok, Ciprus, Málta és Törökország, valamint az Európai Unióval partnerségre lépett földközi-tengeri országok, az Európai Unió adott országokhoz fűződő kapcsolatával összefüggésben határozzák meg.(2) Az (1) bekezdésben említett részvétel költségét vagy az érintett országok viselik, vagy a Közösség költségvetésének az érintett országokkal kialakított együttműködési, társulási vagy partnerségi megállapodás megvalósítására vonatkozó sora fedezi.8. cikkVégrehajtási intézkedések(1) A 9. cikk (2) bekezdésében említett irányítóbizottsági eljárással összhangban kell elfogadni az e határozat végrehajtásához szükséges, az alább említett területeket érintő intézkedéseket:a) a tevékenységek és az éves munkaterv végrehajtásának általános iránymutatásai;b) a finanszírozás felosztása az intézkedések között;c) a Bizottság javaslatai a pénzügyi támogatás válogatási kritériumaira;d) a támogatásban részesülő tevékenységek értékelésének kritériumai, valamint az eredmények terjesztésének és átadásának eljárása.(2) Az e határozat végrehajtásához szükséges, az egyéb területeket érintő intézkedéseket a 9. cikk (3) bekezdésében említett tanácsadó bizottsági eljárással összhangban kell elfogadni.9. cikkA bizottság(1) A Bizottság munkáját egy bizottság segíti.(2) Az e bekezdésre történő hivatkozás esetén az 1999/468/EK határozat 4. és 7. cikkét kell alkalmazni, tekintettel annak 8. cikke rendelkezéseire.Az 1999/468/EK határozat 4. cikkének (3) bekezdésében megállapított időszak két hónap.(3) Az e bekezdésre történő hivatkozás esetén az 1999/468/EK határozat 3. és 7. cikkét kell alkalmazni, tekintettel annak 8. cikke rendelkezéseire.(4) A bizottság elfogadja eljárási szabályzatát.10. cikkEgyüttműködés más bizottságokkalA 6. cikkben említett egyéb intézkedések és e tevékenységek összeegyeztethetőségének és kiegészítő jellegének biztosítása érdekében a Bizottság rendszeresen tájékoztatja a 9. cikkben említett bizottságot az egyéb vonatkozó közösségi intézkedésekről. Adott esetben a Bizottság rendszeres és szervezett együttműködést alakít ki a bizottság és az egyéb vonatkozó politikák, eszközök és intézkedések keretében kialakított bizottságok között.11. cikkKapcsolatok kialakításaA 8., 9. és 10. cikk sérelme nélkül a Bizottság kialakítja a megfelelő kapcsolatokat a Foglalkoztatási Bizottsággal annak biztosítására, hogy ez a bizottság rendszeres és kielégítő tájékoztatást kapjon az e határozatban említett tevékenységek végrehajtásáról.A Bizottság ezenfelül az e határozatban említett tevékenységek keretében kialakítja a megfelelő kapcsolatokat az Európai Parlamenttel és a szociális partnerekkel, és rendszeres konzultációt folytat velük. Ebből a célból a Bizottság rendelkezésre bocsátja a vonatkozó információkat az Európai Parlament és a szociális partnerek számára. A Bizottság tájékoztatja a Foglalkoztatási Bizottságot és a 9. cikkben említett bizottságot az Európai Parlament és a szociális partnerek véleményéről.12. cikkFinanszírozás(1) Az e határozatban említett közösségi tevékenységek végrehajtására vonatkozó pénzügyi keret 55 millió euró a 2002. január 1. és 2006. december 31. közötti időszakra.(2) Az éves előirányzatokat a pénzügyi tervek szabta keretek között a költségvetési hatóság engedélyezi.(3) A Bizottság műszaki és/vagy közigazgatási segítséghez, valamint kiadási támogatáshoz folyamodhat a saját és a kedvezményezettek kölcsönös előnyére.13. cikkÉrtékelés és jelentéskészítés(1) A Bizottság meghatározza a tevékenységek teljesítménymutatóit, ellenőrzi az időközi eredmények elérését, és független értékelést végez a tevékenységek harmadik évében (félidős értékelés) és az utolsó év elején (utólagos értékelés). Az értékelés különösen az elért hatásokat, valamint a források felhasználásának hatékonyságát veszi számba, és döntésorientált javaslatokat tesz a kiigazításokra és a tevékenységek esetleges kibővítésére.(2) A Bizottság a nyilvánosság számára hozzáférhetővé teszi a tevékenységek eredményét és az értékelő jelentéseket.(3) Az értékelés figyelembevételével a Bizottság javasolhatja a tevékenységek kibővítését.(4) A Bizottság legkésőbb 2004. december 31-ig időközi jelentést és legkésőbb 2007. december 31-ig végleges jelentést nyújt be a tevékenységek eredményéről az Európai Parlamentnek, a Tanácsnak, a Gazdasági és Szociális Bizottságnak és a Régiók Bizottságának. E jelentésekbe belefoglalja a tevékenységek keretében nyújtott közösségi finanszírozásról, a más vonatkozó programokkal, intézkedésekkel és kezdeményezésekkel kapcsolatos összeegyeztethetőségről és kiegészítő jellegről, valamint a vonatkozó értékelési eredményekről szóló információkat.14. cikkHatálybalépésEz a határozat az Európai Közösségek Hivatalos Lapjában való kihirdetésének napján lép hatályba.Kelt Luxembourgban, 2002. június 10-én.az Európai Parlament részéről az elnök P. COX a Tanács részéről az elnök J. PIQUÉ I CAMPSA BIZOTTSÁG NYILATKOZATAA Bizottság emlékeztet az Európai Szociális Alap fontosságára az Európai Foglalkoztatási Stratégia támogatásában. Aláhúzza többek között az Európai Szociális Alapról szóló rendelet1 6. cikke szerint támogatott innovációs intézkedések fontosságát az Európai Foglalkoztatási Stratégia helyi szintű végrehajtásának megerősítésében. Ebben a tekintetben emlékeztet arra a vállalására, hogy az Alap tevékenységeinek eredményeit megfelelő módon terjeszti, beleértve a 6. cikket, hogy megfelelő támogatást biztosít az Európai Foglalkoztatási Stratégiának.Ezért a foglalkoztatást ösztönző intézkedésekről szóló határozat végrehajtása során a Bizottság biztosítja a szükséges szinergiát az Európai Szociális Alap terjesztési tevékenységeivel.A Bizottság részletesen tájékoztatja az Európai Parlamentet az Európai Szociális Alap 6. cikkének keretében választott prioritásokról, különösen a helyi kezdeményezésekről.1 HL C 337. E, 2000.11.28., 242. o.2 HL C 139., 2001.5.11., 30. o.3 HL C 144., 2001.5.16., 30. o.4 Az Európai Parlament 2001. február 14-i véleménye (HL C 276., 2001.10.1., 53. o.); a Tanács 2001. június 25-i közös álláspontja (HL C 301., 2001.10.26., 14. o.) és az Európai Parlament 2001. október 23-i határozata (a Hivatalos Lapban még nem tették közzé). Az Európai Parlament 2002. április 25-i határozata és a Tanács 2002. május 7-i határozata.5 HL L 29., 2000.2.4., 21. o.6 HL L 63., 1998.3.4., 26. o.7 HL L 184., 1999.7.17., 23. o.8 HL C 172., 1999.6.18., 1. o.1 Az Európai Parlament és a Tanács 1999. július 12-i 1784/1999/EK rendelete az Európai Szociális Alapról (HL L 213., 1999.8.13., 5. o.).


title: Az Európai Parlament (EU) 2016/1491 határozata (2016. április 28.) az Európai Elektronikus Hírközlési Szabályozók Testületének Hivatala 2014-es pénzügyi évre vonatkozó elszámolásának lezárásáról

text:
               14.9.2016

               HU

               Az Európai Unió Hivatalos Lapja

               L 246/178

         AZ EURÓPAI PARLAMENT (EU) 2016/1491 HATÁROZATA
   (2016. április 28.)
   az Európai Elektronikus Hírközlési Szabályozók Testületének Hivatala 2014-es pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Elektronikus Hírközlési Szabályozók Testületének Hivatala 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Elektronikus Hírközlési Szabályozók Testületének Hivatala 2014-es pénzügyi évre vonatkozó éves beszámolójáról szóló jelentésére, a testület válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az Európai Elektronikus Hírközlési Szabályozók Testületének Hivatala irányítóbizottságának az Európai Elektronikus Hírközlési Szabályozók Testületének Hivatala 2014-es pénzügyi évre szóló költségvetés végrehajtására vonatkozó felelőssége alóli mentesítésérőlszóló, 2016. február 12-i tanácsi ajánlásra (05584/2016 – C8-0090/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Elektronikus Hírközlési Szabályozók Testületének (BEREC) és Hivatalának létrehozásáról szóló 2009. november 25-i 1211/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0093/2016),

               1.

               megállapítja, hogy az Európai Elektronikus Hírközlési Szabályozók Testületének Hivatala végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai Elektronikus Hírközlési Szabályozók Testületének Hivatala 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Elektronikus Hírközlési Szabályozók Testületének Hivatala irányítóbizottságának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 27. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 337., 2009.12.18., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: Az Európai Parlament és a Tanács 649/2005/EK határozata (2005. április 13.) a Kultúra Európai Fővárosa eseménysorozat 2005—2019. évre szóló közösségi cselekvési programjának megállapításáról szóló 1419/1999/EK határozat módosításáról

text:
               4.5.2005

               HU

               Az Európai Unió Hivatalos Lapja

               L 117/20

         AZ EURÓPAI PARLAMENT ÉS A TANÁCS 649/2005/EK HATÁROZATA
   (2005. április 13.)
   a Kultúra Európai Fővárosa eseménysorozat 2005—2019. évre szóló közösségi cselekvési programjának megállapításáról szóló 1419/1999/EK határozat módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 151. cikkére,
   tekintettel a Bizottság javaslatára,
   tekintettel a Régiók Bizottságának véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A Kultúra Európai Fővárosa eseménysorozat 2005—2019. évre szóló közösségi cselekvési programjának megállapításáról szóló, 1999. május 25-i 1419/1999/EK európai parlamenti és tanácsi határozat (3) az európai kultúrák gazdagságának, sokféleségének és közös jegyeinek hangsúlyozására, továbbá az európai városok lakosainak egymás jobb megismerésére való ösztönzésére irányul.

               (2)

               Az 1419/1999/EK határozat I. melléklete meghatározza azt az időrendi sorrendet, amelynek megfelelően a tagállamok benyújtják az ezen eseményre történő jelöléseket. Az említett melléklet az Európai Uniónak a határozat elfogadása idején — 1999. május 25-én — már meglévő tagállamaira korlátozódik.

               (3)

               Az 1419/1999/EK határozat 6. cikke megállapítja, hogy az említett határozatot, különösen az Európai Unió jövőbeli bővítésére tekintettel, felül lehet vizsgálni.

               (4)

               A 2004-es bővítésre tekintettel fontos lehetővé tenni az új tagállamok számára is, hogy — rövid időn belül — a Kultúra Európai Fővárosa eseménysorozat keretében jelöléseket nyújthassanak be a többi tagállam már meglévő sorrendjének megváltoztatása nélkül, annak érdekében, hogy — 2009-től a jelenlegi közösségi cselekvési program végéig — a tagállamokból minden évben két főváros kerülhessen kiválasztásra.

               (5)

               Az 1419/1999/EK határozatot ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   Az 1419/1999/EK határozat a következők szerint módosul:

               1.

               A határozat a következő preambulumbekezdéssel egészül ki:

                           „(12a)

                           mivel e határozat pénzügyi következményeit oly módon kell figyelembe venni, hogy a kultúra két európai fővárosának kijelöléséhez biztosítva legyenek a megfelelő és helyénvaló európai közösségi pénzeszközök;”.

               2.

               A 2. cikk (1) bekezdése helyébe a következő szöveg lép:
               „(1)   Az I. mellékletben szereplő listán feltüntetett sorrendben minden tagállamból ki kell jelölni városokat a »Kultúra Európai Fővárosa« címre. 2008-ig bezárólag a jelölés kizárólag a listán szereplő tagállam egy városára vonatkozik. 2009-től a jelölés a listán szereplő minden tagállam egy városára vonatkozik. Az I. mellékletben szereplő időrendi sorrendtől az érintett tagállamok kölcsönös megegyezéssel eltérhetnek. Az egy vagy több városra vonatkozó jelölését minden érintett tagállam — a sorrendnek megfelelően — benyújtja az Európai Parlament, a Tanács, a Bizottság és a Régiók Bizottsága részére. A jelölést az érintett tagállam legkésőbb négy évvel a szóban forgó esemény kezdete előtt nyújtja be; a jelölést a tagállam ajánlása kísérheti.”

               3.

               Az I. melléklet helyébe e határozat melléklete lép.

         2. cikk
   Ez a határozat az Európai Unió Hivatalos Lapjában történő kihirdetését követő huszadik napon lép hatályba.
   Ezt a határozatot 2004. május 1-jétől kell alkalmazni.

      Kelt Strasbourgban, 2005. április 13-án.

            az Európai Parlament részéről

            az elnök

         J. P. BORRELL FONTELLES

            a Tanács részéről

            az elnök

         N. SCHMIT

      (1)  HL C 121., 2004.4.30., 15. o.

      (2)  Az Európai Parlament 2004. április 22-i véleménye (a Hivatalos Lapban még nem tették közzé), a Tanács 2004. október 21-i közös álláspontja (HL C 25. E, 2005.2.1., 41. o.) és az Európai Parlament 2005. február 22-i álláspontja (a Hivatalos Lapban még nem tették közzé).

      (3)  HL L 166., 1999.7.1., 1. o.

   MELLÉKLET
   A „Kultúra Európai Fővárosa” címre történő jelölésre való jogosultság sorrendje

               2005

               Írország

               2006

               Görögország (1)

               2007

               Luxemburg

               2008

               Egyesült Királyság

               2009

               Ausztria

               Litvánia

               2010

               Németország

               Magyarország

               2011

               Finnország

               Észtország

               2012

               Portugália

               Szlovénia

               2013

               Franciaország

               Szlovákia

               2014

               Svédország

               Lettország

               2015

               Belgium

               Cseh Köztársaság

               2016

               Spanyolország

               Lengyelország

               2017

               Dánia

               Ciprus

               2018

               Hollandia

               Málta

               2019

               Olaszország

      (1)  A kulturális/audiovizuális tanács 1998. május 28-i ülésén tudomásul vette a Görögország és Hollandia közötti kölcsönös megegyezést, az 1419/1999/EK határozat 2. cikke (1) bekezdésének megfelelően.


title: A Politikai és Biztonsági Bizottság CHAD/4/2008 határozata ( 2008. szeptember 2. ) a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló CHAD/1/2008 politikai és biztonsági bizottsági határozat és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozat módosításáról

text:
               16.9.2008

               HU

               Az Európai Unió Hivatalos Lapja

               L 247/54

      A POLITIKAI ÉS BIZTONSÁGI BIZOTTSÁG CHAD/4/2008 HATÁROZATA

   (2008. szeptember 2.)
   a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló CHAD/1/2008 politikai és biztonsági bizottsági határozat és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló CHAD/2/2008 politikai és biztonsági bizottsági határozat módosításáról
   (2008/731/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 25. cikke harmadik bekezdésére,
   tekintettel az Európai Unió csádi köztársasági és közép-afrikai köztársasági katonai műveletéről (EUFOR Tchad/RCA művelet) szóló, 2007. október 15-i 2007/677/KKBP tanácsi együttes fellépésre (1), és különösen annak 10. cikke (2) bekezdésére,
   tekintettel a harmadik államoknak az Európai Unió csádi köztársasági és közép-afrikai köztársasági katonai műveletéhez történő hozzájárulása elfogadásáról szóló, 2008. február 13-i CHAD/1/2008 (2) és az Európai Unió csádi köztársasági és közép-afrikai köztársasági katonai művelete tekintetében a hozzájáruló felek bizottságának létrehozásáról szóló, 2008. március 18-i CHAD/2/2008 (3) politikai és biztonsági bizottsági határozatra,
   mivel:

               (1)

               Az EU műveleti parancsnoka és az Európai Unió Katonai Bizottsága által a Horvát Köztársaság hozzájárulásáról megfogalmazott ajánlásokat követően a Horvát Köztársaság hozzájárulását el kell fogadni.

               (2)

               Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikke értelmében Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában,

         A KÖVETKEZŐKÉPPEN HATÁROZOTT:
   1. cikk
   A CHAD/1/2008 politikai és biztonsági bizottsági határozat 1. cikke helyébe a következő szöveg lép:

      „1. cikk
      Harmadik államok hozzájárulása
      A katonai erők létrehozásával foglalkozó konferenciákat és további konzultációkat követően az Albán Köztársaságnak, az Orosz Föderációnak és a Horvát Köztársaságnak az Európai Unió csádi köztársasági és közép-afrikai köztársasági katonai műveletéhez történő hozzájárulását el kell fogadni.”

   2. cikk
   A CHAD/2/2008 politikai és biztonsági bizottsági határozat melléklete helyébe a következő szöveg lép:

         „MELLÉKLET
         A 2. CIKK (1) BEKEZDÉSÉBEN EMLÍTETT HARMADIK ÁLLAMOK

                     —

                     az Albán Köztársaság,

                     —

                     az Orosz Föderáció,

                     —

                     a Horvát Köztársaság.”

   3. cikk
   Ez a határozat az elfogadásának napján lép hatályba.

      Kelt Brüsszelben, 2008. szeptember 2-án.

            a Politikai és Biztonsági Bizottság részéről

            az elnök

         C. ROGER

      (1)  HL L 279., 2007.10.23., 21. o.

      (2)  HL L 56., 2008.2.29., 64. o.

      (3)  HL L 107., 2008.4.17., 60. o.


title: A Tanács határozata (2002. január 28.) az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről

text:
Fontos jogi nyilatkozat

|

32002D0107

Hivatalos Lap L 040 , 12/02/2002 o. 0009 - 0010

		A Tanács határozata(2002. január 28.)az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről(2002/107/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával, és 300. cikke (3) bekezdésének második albekezdésével,tekintettel a Bizottság javaslatára [1],tekintettel az Európai Parlament hozzájárulására [2],mivel:(1) Az egyrészről az Európai Közösségek és azok tagállamai, és másrészről a Horvát Köztársaság között 2001. október 29-én Luxembourgban aláírt stabilizációs és társulási megállapodás hatálybalépéséig jóvá kell hagyni az egyrészről az Európai Közösség és másrészről a Horvát Köztársaság között 2001. július 10-én Brüsszelben parafált kereskedelemről és kereskedelemmel kapcsolatos ügyekről szóló ideiglenes megállapodást.(2) Az Európai Közösség és a Horvát Köztársaság közötti önálló, korábban létező közlekedési megállapodás hiánya szükségessé teszi a lényeges, kereskedelmi vonatkozású, közlekedési rendelkezések beépítését a stabilizációs és társulási megállapodás 6. jegyzőkönyvébe.(3) Előzetesen meglévő szerződéses struktúrák hiányában ez a megállapodás létrehoz egy ideiglenes bizottságot e megállapodás végrehajtására.(4) Az ebben a megállapodásban foglalt kereskedelmi rendelkezések kivételes jellegűek, a stabilizációs és társulási folyamat keretén belül megvalósított politikával kapcsolatosak, és harmadik országok tekintetében - a stabilizációs és társulási folyamat alá tartozó országok kivételével - nem szolgálnak precedensül az Európai Unió számára az Európai Közösség kereskedelempolitikáját illetően,A KÖVETKEZŐKÉPPEN HATÁROZOTT:1. cikk(1) Az egyrészről az Európai Közösség és másrészről a Horvát Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodást, az ehhez csatolt mellékleteket és jegyzőkönyveket, valamint a záróokmányhoz csatolt nyilatkozatokat a Tanács a Közösség nevében jóváhagyja.(2) Az (1) bekezdésben említett szövegeket csatolták e határozathoz [3].2. cikk(1) A tagállamok képviselőinek támogatásával a Közösséget a Bizottság képviseli a megállapodás 38. cikke alapján létrehozott Ideiglenes Bizottságban.(2) Az Ideiglenes Bizottságon belül a Közösség által elfoglalt álláspontot a Tanács határozza meg a Bizottság javaslatára, vagy ahol szükséges, a Bizottság határozza meg, mindkét esetben a Szerződés megfelelő rendelkezéseivel összhangban.3. cikkA Tanács elnöke felhatalmazást kap, hogy kijelölje a megállapodás 50. cikkében előírt értesítési okmánynak a Közösség nevében letétbe helyezésére jogosult a személy(eke)t.Kelt Brüsszelben, 2002. január 28-án.a Tanács részérőlaz elnökJ. Piqué i Camps[1] HL C 362. E, 2001.12.18., 1. o.[2] 2001. december 14-i vélemény (a Hivatalos Lapban még nem tették közzé).[3] HL L 330., 2001.12.14., 3. o.--------------------------------------------------


title: A Tanács 2011/514/KKBP határozata ( 2010. november 22. ) az Európai Unió és a Szerb Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről#Megállapodás az Európai Unió és a Szerb Köztársaság között a minősített adatok cseréjére és védelmére vonatkozó biztonsági eljárásokról

text:
               23.8.2011

               HU

               Az Európai Unió Hivatalos Lapja

               L 216/1

         A TANÁCS 2011/514/KKBP HATÁROZATA
   (2010. november 22.)
   az Európai Unió és a Szerb Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre (EUSZ) és különösen annak 37. cikkére, valamint az Európai Unió működéséről szóló szerződésre (EUMSZ) és különösen annak 218. cikke (5) bekezdésére és 218. cikke (6) bekezdésének első albekezdésére,
   tekintettel az Unió külügyi és biztonságpolitikai főképviselőjének (a továbbiakban: a főképviselő) javaslatára,
   mivel:

               (1)

               A Tanács 2010. március 22-i ülésén úgy határozott, hogy felhatalmazza a főképviselőt arra, hogy az EUSZ 37. cikke értelmében és az EUMSZ 218. cikkének (3) bekezdésében megállapított eljárásnak megfelelően tárgyalásokat kezdjen egy, az Európai Unió és a Szerb Köztársaság közötti adatbiztonsági megállapodás megkötéséről.

               (2)

               A felhatalmazást követően a főképviselő tárgyalásokat folytatott a Szerb Köztársasággal a minősített adatok cseréjére és védelmére vonatkozó biztonsági eljárásokról szóló megállapodásról.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Szerb Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodást az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Brüsszelben, 2010. november 22-én.

            a Tanács részéről

            az elnök

         S. VANACKERE

      FORDÍTÁS
      MEGÁLLAPODÁS
      az Európai Unió és a Szerb Köztársaság között a minősített adatok cseréjére és védelmére vonatkozó biztonsági eljárásokról
      Az EURÓPAI UNIÓ, a továbbiakban: az EU,
      valamint
      a SZERB KÖZTÁRSASÁG,
      a továbbiakban együttesen: a Felek,
      TEKINTETTEL ARRA, hogy a Felek közös célja saját biztonságuk valamennyi lehetséges módon történő erősítése;
      TEKINTETTEL ARRA, hogy a Felek egyetértenek abban, hogy a biztonsági vonatkozású, közös érdekű kérdéseket illetően konzultációkat kell folytatniuk egymással és fejleszteniük kell az együttműködést;
      TEKINTETTEL ARRA, hogy mindez szükségessé teszi a minősített adatoknak a Felek közötti folyamatos cseréjét;
      FELISMERVE, hogy a teljes körű és hatékony konzultációhoz és együttműködéshez szükség lehet a Felek minősített adataihoz és az azokhoz kapcsolódó anyagokhoz való hozzáférésre, valamint ezek cseréjére;
      TUDATÁBAN ANNAK, hogy a minősített adatokhoz és az azokhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé;
      A KÖVETKEZŐKBEN ÁLLAPODTAK MEG:
      1. cikk
      (1)   Annak érdekében, hogy a mindkét fél biztonságának minden formában való megerősítésére irányuló célkitűzés megvalósulhasson, az Európai Unió és a Szerb Köztársaság közötti, a minősített adatok cseréjére és védelmére vonatkozó biztonsági eljárásokról szóló megállapodás (a továbbiakban: a megállapodás) a Felek által egymásnak bármilyen formában és bármely területen átadott, illetve kicserélt minősített adatokra és anyagokra vonatkozik.
      (2)   A Felek kölcsönösen védik a másik féltől kapott minősített adatokat az engedély nélküli kiszolgáltatással szemben az itt megállapított feltételekkel, valamint a Felek saját jogszabályaival és szabályozásaival összhangban.
      2. cikk
      E megállapodás alkalmazásában a „minősített adat” olyan, bármilyen formában megjelenő adat vagy anyag:

                  a)

                  amelyről bármelyik fél megállapítja, hogy védelmet igényel, mert engedély nélküli kiszolgáltatása különböző mértékben sértheti a Szerb Köztársaságnak vagy az EU-nak, illetve az EU egy vagy több tagállamának az érdekeit; valamint

                  b)

                  amelyen a minősítés ténye fel van tüntetve.

            3. cikk
      Azon uniós intézmények és szervek, amelyekre a megállapodást alkalmazni kell: az Európai Tanács, az Európai Unió Tanácsa (a továbbiakban: a Tanács), a Tanács Főtitkársága, az Unió külügyi és biztonságpolitikai főképviselője, az Európai Külügyi Szolgálat (a továbbiakban: EKSZ) és az Európai Bizottság. E megállapodás alkalmazásában „az EU”-ra való hivatkozásokat az ezen intézményekre és szervekre való hivatkozásnak kell tekinteni.
      4. cikk
      Annak biztosítása érdekében, hogy az e megállapodás alapján átadott vagy kicserélt minősített adatok azonos szintű védelemben részesüljenek, mindkét fél, az uniós intézmények, valamint a 3. cikkben említett szervek is gondoskodnak a vonatkozó jogszabályaikban és szabályozásaikban meghatározott, és a 12. cikk alapján megállapítandó biztonsági szabályokban is tükröződő biztonsági alapelvekkel és minimumszabályokkal összhangban lévő biztonsági rendszer és biztonsági intézkedések meglétéről.
      5. cikk
      A Felek, az uniós intézmények, valamint a 3. cikkben említett szervek kötelesek:

                  a)

                  legalább az átadó fél által biztosított védelemnek megfelelő szintű védelemben részesíteni a részükre az e megállapodás keretében a másik fél által átadott vagy vele kicserélt minősített adatokat;

                  b)

                  biztosítani, hogy az e megállapodás keretében átadott vagy kicserélt minősített adatoknak az átadó fél által adott biztonsági minősítése megmaradjon, és hogy azokat az átadó fél előzetes írásbeli engedélye nélkül ne minősítsék vissza, illetve ne szüntessék meg azok minősítését. Az átvevő félnek a minősített adatokat a 7. cikkben meghatározottak szerint az egyenértékű biztonsági minősítésű adatokra vagy anyagokra vonatkozóan a saját biztonsági szabályzata által meghatározott rendelkezések szerint kell védenie;

                  c)

                  tartózkodni az ilyen minősített adatoknak a kibocsátó által meghatározott céltól, illetve az attól eltérő célra történő felhasználásától, amely célból az adatot átadták vagy kicserélték;

                  d)

                  tartózkodni az ilyen minősített adatok harmadik felek, illetve a 3. cikkben nem említett uniós intézmények vagy szervek számára történő, az átadó fél előzetes írásbeli engedélye nélküli kiszolgáltatásától;

                  e)

                  megtagadni a minősített adatokhoz való hozzáférést mindazon személyektől, akik számára nem szükséges azok ismerete, illetve akiket az érintett fél nem vetett alá a szükséges biztonsági ellenőrzésnek, és nem engedélyezte hozzáférésüket;

                  f)

                  gondoskodni a másik fél által részére átadott minősített adatok őrzésére szolgáló létesítmények biztonságáról; valamint

                  g)

                  gondoskodni arról, hogy a minősített adatokhoz hozzáféréssel rendelkező minden személy tájékoztatást kapjon az adatoknak a vonatkozó jogszabályok és szabályozások szerinti védelmével kapcsolatos felelősségéről.

            6. cikk
      (1)   Minősített adatokat csak a kibocsátói beleegyezés elvével összhangban lehet kiszolgáltatni, illetve átadni.
      (2)   Az e megállapodás részes feleitől eltérő felek részére történő átadásról az átvevő fél a minősített adat kiszolgáltatásáról vagy átadásáról szóló eseti határozattal dönt, az átadó fél írásos belegyezésének függvényében, a kibocsátói beleegyezés elvének megfelelően.
      (3)   Semmiféle általános átadás nem lehetséges, kivéve, ha a Felek egymás között a sajátos szükségleteik szempontjából releváns bizonyos adatkategóriákra vonatkozóan eljárásokat fogadnak el.
      (4)   E megállapodás egyetlen rendelkezése sem értelmezhető úgy, hogy minősített adatoknak a Felek közötti kötelező átadását írná elő.
      (5)   Az átadó féltől kapott minősített adatok csak az átadó fél előzetes írásbeli beleegyezésével bocsáthatók szerződéses megbízott vagy leendő szerződéses megbízott rendelkezésére. Az átadás előtt az átvevő félnek biztosítania kell, hogy az adott szerződéses megbízott vagy leendő szerződéses megbízott, illetve annak létesítményei alkalmasak a minősített adatok védelmére, valamint hogy megfelelő biztonsági tanúsítvánnyal rendelkeznek.
      7. cikk
      A Felek között átadott vagy kicserélt minősített adatok egyenértékű védelmének biztosítása érdekében a biztonsági minősítések az alábbiak szerint kerülnek meghatározásra:

                  EU

                  Szerb Köztársaság

                  RESTREINT UE

                  ИНТΕРНО РС vagy INTERNO RS

                  CONFIDENTIEL UE

                  ПОΒΕРЉИВО РС vagy POVERLJIVO RS

                  SECRET UE

                  СТРОГО ПОΒΕРЉИВО РС vagy STROGO POVERLJIVO RS

                  TRES SECRET UE/EU TOP SECRET

                  ДРЖАВНА ТАЈНА РС vagy DRŽAVNA TAJNA RS

            8. cikk
      (1)   A Felek biztosítják, hogy minden olyan személyt, akinek hivatalos feladatai ellátásához szüksége van az e megállapodás alapján átadott vagy kicserélt, „CONFIDENTIEL UE”, illetve „ПОΒΕРЉИВО РС” vagy „POVERLJIVO RS”, vagy annál magasabb minősítési szintű adatokhoz való hozzáférésre, vagy akinek a feladatai és hatáskörei azt lehetővé tehetik, az ilyen adatokhoz való hozzáférés engedélyezését megelőzően megfelelő biztonsági ellenőrzésnek vessenek alá.
      (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített adatokhoz való hozzáférés.
      9. cikk
      A Felek kölcsönösen segítik egymást az e megállapodás alapján átadott vagy kicserélt minősített adatok biztonsága és a közös biztonsági érdekű kérdések vonatkozásában. A 12. cikkben említett hatóságok kölcsönös biztonsági konzultációkat folytatnak és értékelési célú látogatásokat tesznek a felelősségi körükbe tartozó, a 12. cikk alapján létrehozandó biztonsági szabályok hatékonyságának felmérése céljából.
      10. cikk
      (1)   E megállapodás alkalmazásában:

                  a)

                  az EU vonatkozásában minden levelezést a Tanács hivatalvezető tisztviselőjének közvetítésével kell megküldeni, aki – e cikk (2) bekezdésére is figyelemmel – továbbítja azokat a tagállamoknak, az uniós intézményeknek és a 3. cikkben említett szerveknek;

                  b)

                  a Szerb Köztársaság vonatkozásában minden levelezést a nemzetbiztonságért és a minősített adatok védelméért felelős hivatal közvetítésével kell megküldeni.

            (2)   Mindazonáltal az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból a másik fél kifejezetten átvevőként megjelölt, meghatározott illetékes tisztviselői, szervei vagy szolgálatai számára is címezhető és kizárólagosan hozzáférhetővé tehető, figyelemmel azok hatásköreire, és a szükséges ismeret elvével összhangban. Az EU vonatkozásában az ilyen leveleket az adott esettől függően a Tanács hivatalvezető tisztviselőjén, az Európai Bizottság hivatalvezető tisztviselőjén vagy az EKSZ hivatalvezető tisztviselőjén keresztül kell továbbítani. A Szerb Köztársaság vonatkozásában az ilyen leveleket a Szerb Köztársaság Európai Unió mellé akkreditált képviseletének hivatalvezető tisztviselőjén keresztül kell továbbítani.
      11. cikk
      E megállapodás végrehajtását a Szerb Köztársaság külügyminisztere, a Tanács főtitkára, valamint az Európai Bizottság biztonsági kérdésekért felelős tagja felügyeli.
      12. cikk
      (1)   E megállapodás végrehajtása érdekében az alábbi három hatóság szervezeti feletteseinek felügyelete alatt és ezek nevében biztonsági szabályokat határoz meg, amelyek megállapítják a Felek között az e megállapodás hatálya alá tartozó minősített adatok kölcsönös védelmére vonatkozó előírásokat:

                  —

                  a Szerb Köztársaság nemzetbiztonságért és a minősített adatok védelméért felelős hivatala az e megállapodással összhangban a Szerb Köztársaság rendelkezésére bocsátott minősített adatok tekintetében,

                  —

                  a Tanács Főtitkárságának Biztonsági Hivatala az e megállapodással összhangban az EU rendelkezésére bocsátott minősített adatok tekintetében,

                  —

                  az Európai Bizottság Biztonsági Igazgatósága az e megállapodás alapján az Európai Bizottság rendelkezésére bocsátott vagy azzal kicserélt minősített adatok tekintetében, az Európai Bizottságon és annak helyiségein belül.

            (2)   Az e megállapodás hatálya alá tartozó minősített adatoknak a Felek közötti átadását vagy cseréjét megelőzően az (1) bekezdésben említett illetékes biztonsági hatóságoknak egyet kell érteniük abban, hogy az átvevő fél képes a minősített adatoknak az ugyanazon bekezdés alapján kidolgozandó biztonsági szabályoknak megfelelő védelmére.
      13. cikk
      (1)   A Felek valamelyikének a 12. cikkben említett illetékes hatósága haladéktalanul tájékoztatja a másik fél illetékes hatóságát az ez utóbbi által átadott minősített adatok bizonyított engedély nélküli kiszolgáltatásáról vagy annak gyanújáról, illetőleg az adatok elvesztéséről, és vizsgálatot végez, majd ennek eredményeiről jelentést tesz a másik félnek.
      (2)   A 12. cikkben említett illetékes hatóságok követendő eljárásokat alakítanak ki az ilyen esetekre vonatkozóan.
      14. cikk
      A Felek maguk viselik az e megállapodás végrehajtása során felmerült költségeiket.
      15. cikk
      E megállapodás egyetlen rendelkezése sem módosítja a Felek között meglévő megállapodásokat vagy egyezségeket, továbbá a Szerb Köztársaság és az EU tagállamai közötti megállapodásokat. Ez a megállapodás nem zárja ki, hogy a Felek az e megállapodás hatálya alá tartozó adatok átadására vagy cseréjére vonatkozóan egyéb megállapodásokat kössenek, feltéve, hogy azok nem összeegyeztethetetlenek az e megállapodásban foglalt kötelezettségekkel.
      16. cikk
      A Felek között e megállapodás értelmezésével vagy alkalmazásával kapcsolatban felmerült nézeteltéréseket a Felek közötti tárgyalások útján kell rendezni. A tárgyalások során a Feleknek továbbra is teljesíteniük kell az e megállapodásból eredő valamennyi kötelezettségüket.
      17. cikk
      (1)   Ez a megállapodás az azt követő első hónap első napján lép hatályba, hogy a Felek értesítették egymást a hatálybalépéshez szükséges belső eljárások befejezéséről.
      (2)   Mindkét fél értesíti a másik felet jogszabályainak és szabályozásainak minden olyan változásáról, amely hatással lehet az e megállapodásban említett minősített adatok védelmére.
      (3)   E megállapodás a lehetséges módosítások megfontolása céljából bármely fél kérelmére felülvizsgálható.
      (4)   E megállapodás bármilyen módosítására kizárólag írásban és a Felek közös megegyezésével kerülhet sor. A módosítások az (1) bekezdésben meghatározott kölcsönös értesítéssel lépnek hatályba.
      18. cikk
      Ezt a megállapodást a másik félhez intézett írásos felmondó nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, azonban nem érinti az e megállapodás alapján már vállalt kötelezettségeket. Különösen, az e megállapodás alapján átadott vagy kicserélt valamennyi minősített adat tekintetében továbbra is biztosítani kell az e megállapodás rendelkezéseinek megfelelő védelmet.
      Fentiek hiteléül a megállapodást a megfelelő meghatalmazással rendelkező alulírottak kézjegyükkel látták el.

         Kelt Belgrádban, a kétezertizenegyedik év május havának huszonhatodik napján, két angol nyelvű példányban.

               az Európai Unió részéről

               a Szerb Köztársaság részéről


title: 2013/536/EU: Az Európai Parlament határozata ( 2013. április 17. ) az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács#Az Európai Parlament állásfoglalása ( 2013. április 17. ) az Európai Unió 2011-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Európai Tanács és Tanács

text:
               16.11.2013

               HU

               Az Európai Unió Hivatalos Lapja

               L 308/20

         AZ EURÓPAI PARLAMENT HATÁROZATA
   (2013. április 17.)
   az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
   (2013/536/EU)
   AZ EURÓPAI PARLAMENT,

               —

               tekintettel az Európai Unió 2011-es pénzügyi évre vonatkozó általános költségvetésére (1),

               —

               tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0226/2012) (2),

               —

               tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel a Tanács főtitkárának/a közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 31/2008. sz. határozatára (7),

               —

               tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0061/2013),

               1.

               elhalasztja határozatát a Tanács főtitkárának az Európai Tanács és a Tanács 2011-es pénzügyi évre szóló költségvetésének végrehajtására vonatkozó mentesítéséről;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 68., 2011.3.15.

      (2)  HL C 348., 2012.11.14., 1. o.

      (3)  HL C 344., 2012.11.12., 1. o.

      (4)  HL C 348., 2012.11.14., 130. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

      (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

      (8)  HL C 139., 2006.6.14., 1. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az Európai Unió 2011-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, II. szakasz – Európai Tanács és Tanács
      AZ EURÓPAI PARLAMENT,

                  —

                  tekintettel az Európai Unió 2011-es pénzügyi évre vonatkozó általános költségvetésére (1),

                  —

                  tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0226/2012) (2),

                  —

                  tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

                  —

                  tekintettel a Tanács főtitkárának/a közös kül- és biztonságpolitikai főképviselőnek a tanácsi tagok küldöttei utazási költségeinek megtérítésére vonatkozó 31/2008. sz. határozatára (7),

                  —

                  tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (8),

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0061/2013),

                  A.

                  mivel a 2012. október 18–19-i Európai Tanács következtetései hangsúlyozták, hogy „folytatni kell a demokratikus legitimitás és az elszámoltathatóság elmélyítési lehetőségeinek feltárását”;

                  B.

                  mivel a Parlament Költségvetési Ellenőrző Bizottsága első ízben elemzi az Európai Tanács igazgatási költségvetésének végrehajtását és kezelését;

                  C.

                  mivel az Unió minden intézményének átláthatónak és az európai polgárok előtt elszámoltathatónak kell lennie az uniós intézményként rábízott pénzeszközök tekintetében;

                  1.

                  megelégedéssel nyugtázza, hogy a Számvevőszék ellenőrzési munkája alapján úgy vélte, hogy a 2011. december 31-i fordulónappal záruló pénzügyi évet illetően az intézmények és szervek igazgatási és egyéb kiadásokkal kapcsolatos kifizetései összességükben lényegi hibától mentesek;

                  2.

                  hangsúlyozza, hogy 2011-es éves jelentésében a Számvevőszék észrevételeket tett az Európai Tanácsra és a Tanácsra vonatkozóan a takarítási szolgálatokkal kapcsolatos közbeszerzési szerződések, valamint munkaruházat és cipők beszerzése kapcsán, melyek esetében hiányosságokat tárt fel a kiválasztási és odaítélési feltételek alkalmazása tekintetében;

                  3.

                  nyugtázza a Számvevőszéknek adott válaszokat, és egyetért a Számvevőszék ajánlásaival arra vonatkozóan, hogy az engedélyezésre jogosult tisztviselőknek megfelelő ellenőrzések és jobb iránymutatások által javítaniuk kell a közbeszerzési eljárások megtervezését, koordinálását és végrehajtását; javasolja továbbá a – valamennyi uniós intézmény által betartandó – közbeszerzési szabályok szigorúbb alkalmazását;

                  4.

                  megállapítja, hogy 2011-ben az Európai Tanács és a Tanács 506 842 003,08 EUR (2010-ben 642 000 000 EUR) összegű kötelezettségvállalási előirányzattal rendelkezett, melyek végrehajtási aránya 90 %-volt, azaz alacsonyabb, mint 2010-ben; aggodalmát fejezi ki amiatt, hogy a fel nem használt előirányzatok aránya nőtt és továbbra is magas; kéri a fel nem használt előirányzatok arányának javítását és a végrehajtott változások nyomon követését, és javasolja, hogy a legkritikusabb területeken (pl. delegációk utazási költségeire rendelkezésre álló keret, logisztika, tolmácsolás) dolgozzanak ki kulcsfontosságú teljesítménymutatókat;

                  5.

                  hangsúlyozza az Európai Unió működéséről szóló szerződés által a mentesítési eljárás tekintetében a Parlamentre ruházott szerepet;

                  6.

                  úgy véli, hogy az Európai Tanács és a Tanács költségvetését külön kell választani pénzgazdálkodásuk átláthatóságának előmozdítása és mindkét intézmény elszámoltathatóságának fokozása érdekében;

                  7.

                  megjegyzi, hogy a Tanács állításától eltérően a Parlament és a Tanács között nincsen kölcsönös bizalmon alapuló megállapodás (gentlemen’s agreement) a Tanács mentesítésére vonatkozóan;

                  8.

                  ismételten hangot ad abbéli reményének, hogy a Parlament megkapja a teljes éves tevékenységi jelentést, a rendelkezésre álló humánerőforrások átfogó áttekintésével, kategóriák, besorolási fokozatok, nemek, szakképzettség és állampolgárság szerinti bontásban; hangsúlyozza, hogy a Parlament Jogi Szolgálata és független jogi szakértők egyetértenek abban, hogy a Parlamentnek joga van ehhez az információhoz;

                  9.

                  reméli, hogy a Parlament megkapja a Tanács költségvetéssel kapcsolatos belső határozatait;

                  10.

                  különös figyelemmel illeti és aggodalommal szemléli a belső ellenőr informatikai tanácsadói szerződésekkel és biztonságvédelmi szolgáltatásokra vonatkozó szerződésekkel kapcsolatos, 2011-re vonatkozó ajánlásait, e területeken ugyanis továbbra is hiányosságok tapasztalhatók a pénzgazdálkodás és a közbeszerzési eljárások tekintetében;

                  11.

                  aggodalmát fejezi ki a 2010 előtt végrehajtott pénzügyi ellenőrzések nyomon követése miatt, minthogy a 2007-es, 2008-as és 2009-es munkaprogrammal kapcsolatos egyes ajánlások továbbra sem kerültek megvalósításra; sürgeti a Tanácsot, hogy tegyen konkrét intézkedéseket ezen ajánlások végrehajtásának javítására;

                  12.

                  tudomásul veszi, hogy a Tanács intézkedéseket hozott az „Európa épület” projekt megvalósításának javítása érdekében, különös tekintettel arra, hogy létrehoztak egy állandó csapatot, amely nyomon követi a projekt megvalósítását, jelentéstételi tervet dolgoztak ki, valamint dokumentációs platformot alakítottak ki;

                  13.

                  felhívja a Tanácsot, hogy legkésőbb 2013. július 1-jéig adjon részletes, írásbeli tájékoztatást a Résidence Palace épület megvásárlására felhasznált előirányzatok teljes összegéről, arról, hogy ezeket az előirányzatokat mely költségvetési sorokról hívták le, az eddig kifizetett és a még kifizetendő részletekről, valamint arról, hogy az épület mi célt fog szolgálni;

                  14.

                  nyugtázza, hogy az Európai Külügyi Szolgálat (EKSZ) létrejöttével, valamint az Európai Tanács és a Tanács működésére előirányzott kiadások csökkentésével a 2011-es költségvetés lényegesen megváltozott;

                  15.

                  megdöbbenve látja, hogy az EKSZ létrehozásával nem számoltak előre a 2011-es költségvetési tervezetben; nyugtázza, hogy növelni kellett az előirányzatokat a horvát csatlakozásra való felkészülés, valamint az Európai Tanács elnöke hivatalának megerősítése érdekében;

                  16.

                  felhívja a Tanácsot, hogy bocsásson rendelkezésre minden információt az EKSZ-szel megkötött, szolgáltatási szintre vonatkozó megállapodásokról, valamint az igazgatás modernizálása érdekében tett konkrét intézkedésekről; úgy véli, hogy a Tanács humánerőforrás-gazdálkodása nem volt elég hatékony;

                  17.

                  sajnálja, hogy a Tanács továbbra sem hajlandó a Parlament kérdéseinek megválaszolására, és úgy véli, hogy az uniós költségvetés végrehajtásának hatékony felügyelete azt tenné szükségessé, hogy a Tanács hajlandó legyen nyitott és hivatalos párbeszédet folytatni a Parlament Költségvetési Ellenőrző Bizottságával; hangsúlyozza, hogy mindkét intézménynek megfelelő együttműködésre van szüksége;

                  18.

                  megismétli, hogy a Parlament továbbra is a Tanács válaszára vár a 2012. május 10-i állásfoglalásában (9) megfogalmazott fellépésekkel és kért dokumentumokkal kapcsolatban; felkéri a Tanács főtitkárát, hogy adjon átfogó, írásbeli választ a Parlament mentesítési eljárásért felelős bizottsága számára e kérdésekre;

                  19.

                  ismételten hangsúlyozza, hogy a Tanács költekezését ugyanolyan vizsgálat alá kell vetni, mint a többi intézményét; véleménye szerint a 2012. október 23-i állásfoglalása (10) jól meghatározza e vizsgálat alapvető elemeit;

                  20.

                  sajnálatát fejezi ki a 2007-es, 2008-as, 2009-es és 2010-es pénzügyi évekre vonatkozó mentesítési eljárások során tapasztalt nehézségek miatt, amelyek abból adódtak, hogy a Tanács nem volt hajlandó az együttműködésre; emlékeztet, hogy a Parlament visszautasította a Tanács főtitkárának a 2009-es és 2010-es pénzügyi évre szóló költségvetés végrehajtására vonatkozó mentesítését, melynek okait a 2011. május 10-i (11), a 2011. október 25-i (12), illetve a 2012. május 10-i (13) és a 2012. október 23-i (14) állásfoglalásaiban sorolta fel;

                  21.

                  emlékeztet rá, hogy a felülvizsgált költségvetési rendeletről szóló tárgyalások során nem sikerült megállapodásra jutni arról, hogy miként lehetne javítani a mentesítési eljárást; úgy véli, hogy amennyiben a Tanács továbbra sem hajlandó a Parlamenttel való együttműködésre, a Parlament Költségvetési Ellenőrző Bizottsága kénytelen lesz a Bizottságnak benyújtani a Tanács költségvetésével kapcsolatos kérdéseit és információkérését;

                  22.

                  ismételten hangsúlyozza, hogy a Költségvetési Ellenőrző Bizottság elnökének levelére adott, 2011. november 25-i bizottsági válasz szerint a Bizottság kívánatosnak tartja, hogy a Parlament folytassa a mentesítés megadását, elhalasztását vagy elutasítását a többi intézmény tekintetében, mint ahogy az eddig is történt;

                  23.

                  kívánatosnak tartja, hogy a Parlament az Európai Unió működéséről szóló szerződés 316., 317. és 319. cikke értelmében a jelenlegi értelmezéssel és gyakorlattal összhangban gyakorolhassa mentesítési jogkörét, azaz az átláthatóság és az uniós adófizetők felé fennálló demokratikus felelősség fenntartása érdekében külön-külön adjon mentesítést a költségvetés egyes fejezeteire vonatkozóan;

                  24.

                  sajnálja, hogy a Tanács nem elég átlátható és hangsúlyozza, hogy az átláthatóság tekintetében minden uniós intézménynek azonos szintű előírásokat kell követnie; meggyőződése, hogy a Parlamentnek és a Tanácsnak mint társjogalkotóknak azonos előírásokat kellene alkalmazniuk az átláthatóság tekintetében, és felhívja a Tanácsot, hogy haladéktalanul javítsa a teljesítményét ezen a területen;

         (1)  HL L 68., 2011.3.15.

         (2)  HL C 348., 2012.11.14., 1. o.

         (3)  HL C 344., 2012.11.12., 1. o.

         (4)  HL C 348., 2012.11.14., 130. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.

         (7)  A Tanács 2002. július 22-i eljárási szabályzatához (HL L 230., 2002.8.28., 7. o.) kapcsolódó határozat.

         (8)  HL C 139., 2006.6.14., 1. o.

         (9)  HL L 286., 2012.10.17., 23. o.

         (10)  HL L 350., 2012.12.20., 71. o.

         (11)  HL L 250., 2011.9.27., 25. o.

         (12)  HL L 313., 2011.11.26., 13. o.

         (13)  HL L 286., 2012.10.17., 23. o.

         (14)  HL L 350., 2012.12.20., 71. o.